<classify> BAADA ya uzinduzi rasmi wa simu mpya ya kijanja ya Infinix Zero 6 nchini Tanzania, simu yenye teknolojia ya Artificial Intelligent AI, watu wengi wamekuwa wakihoji kuhusu ufanyaji kazi wa teknolojia hiyo mpya.Kwa mujibu wa Ofisa Habari wa kampuni ya Infinix, Aisha Karupa wadau wameonesha kuguswa na simu hiyo ya kijanja kwa sababu uwezo wake ni mkubwa tofauti na simu nyingine za mkononi.Karupa alisema ubora wake ni wa hali ya juu hasa upande wa camera mbili za nyuma na mbili mbele ambazo zenye uwezo mkubwa kutoka umbali mrefu.Pamoja na sifa zingine nzuri za infinix ZERO 6, sifa kuu zaidi ni kamera huku ikiwa imewekewa nguvu nyingi upande wa kamera ambapo, kamera za nyuma ni MP 12MP 24 zenye kupiga picha bora zenye mngao wa hali ya juu na kamera ya mbele ni MP 20, alisema.Aidha, Karupa alisema katika ubora wa kamera ya Infinix ZERO 6, ndio teknolojia ya AI inapofanya kazi sambamba na kamera.Alisema, teknolojia ya AI inaiwezesha ZERO 6 kupiga picha bora na halisi wa mazingira husika kama bahari au ua picha zake huwa ni halisi zaidi.Karupa alisema pia kioo cha mbele kimewekewa ulinzi kioo cha Gorilla inchi 6.2 huku uwezo wake wa betri ni 3650mAh pamoja na XCharge kwa ajili ya teknolojia ya kuchaji haraka.Alisema simu hiyo imekuwa ni kama utamaduni kwa Infinix kuzalisha simu zenye muonekano wa kuvutia na safari hii wanawapa asilimia 100 kwani wamehama kabisa kutoka material ya plastic na metal hadi kwenye alminium na Class.Karupa alimalizia kwa kueleza kwamba Infinix imezingatia pia suala la rangi, kwamba imekuja na rangi tatu tofauti ambazo ni Milan Black, Sapphire Cyan na Champagne gold, simu hii inapatikana nchi nzima.  <topic>: uchumi 